半島電視台

半島電視台一間以卡塔爾首都多哈為基地嘅國際電視媒體，佢喺1996年開播，由出資嘅擁有。除咗阿拉伯語之外，同時亦以英語、土耳其語等多種語言，向全球播出以新聞為中心嘅電話節目。

半島電視台地處阿拉伯世界，喺新聞報道方面有唔同嘅視角，佢喺節目入面開創性引入電話採訪，電視論戰等節目，尤其喺九一一事件之後，佢多次率先播放拉登同其他基地組織領導人嘅錄像聲明，引起咗全世界廣泛關注。

除咗新聞頻道，半島電視台仲開設有幾個專門嘅頻道，包括體育頻道組合，公共政務頻道同細路頻道等。半島電視台喺2015年開通中國區嘅業務，包括官方新浪微博同埋微信公眾號。半島電視台另外擁有一個英文、阿拉伯雙語嘅官方網站。喺半島電視台任職嘅記者都嚟自各個阿拉伯國家。半島電視台一共有60幾位記者、200幾位技術人員，全球一共有25個記者站。由於播出範圍遍及全球，令到半島電視台被認為係世界影響力最大嘅阿拉伯媒體。

2021年5月15號，以色列軍隊發射飛彈轟炸加沙地帶，摧毀咗美聯社同半島電視台嘅媒體辦公大樓，好彩外媒喺空襲前接獲消息迅速撤離，未造任何成人員傷亡。

電視台
卡塔爾